Karakter Venom Mungkin Tidak Banyak Ditunjukkan Dalam Filem
Sepertimana dalam filem-filem adaptasi komik superhero, peminat mengharapkan karakter utama dalam filem tersebut akan banyak membuat kemunculan, seiring dengan dengan nama sesebuah filem tersebut. Venom misalnya, walaupun baru ditunjukkan trailer filem, rata-rata peminat tidak berpuas hati dengan trailer yang dikeluarkan oleh filem terbitan Sony itu. Manakan tidak, dalam trailer tersebut, tidak langsung ditunjukan karakter Venom meskipun filem tersebut adalah berkenaan karakter antihero terkenal dalam dunia Spider-verse. Kini terdapat khabar angin mengatakan, filem Venom mungkin tidak akan menunjukkan banyak karakter Venom melainkan watak Eddie Brock sahaja. Menurut laporan dari laman web comicbookmovie.com, Eddie Brock mungkin hanya menunjukkan transformasinya sebagai Venom sewaktu penghujung filem iaitu semasa menentang musuhnya. Setakat ini ianya masih peringkat khabar angin, kita hanya mampu menunggu sehingga filem tersebut ditayangkan ataupun setidak-tidaknya trailer kedua untuk melihat sejauh mana karakter Venom akan ditunjukkan dalam filem antihero itu